**Vysvetlivky k jednotlivým modulom**

**Úvodné informácie**

Na nasledujúcom dvojhárku nájdete všetky potrebné vysvetlivky dôležité pre čo najpresnejšie vyplnenie jednotlivých modulov dotazníka. Všetky údaje uvádzajte prosím za kalendárny rok 2011.

**Vysvetlivky k vyplneniu modulu I.**

**Vek**: uveďte číslicou dovŕšený vek príslušného člena domácnosti

Pohlavie: pomocou číselného kódu uveďte *muž - a, alebo žena - b*

**Status aktivity:** tento stĺpec vypĺňajte len pre tých členov domácnosti, ktorí už dovŕšili 15 rokov. Vyberte pre každého člena domácnosti len jednu z ponúkaných možností – odpovedajúci kód (v prípade, že člen domácnosti vykonáva viac aktivít, zaznamenajte tú aktivitu, ktorú považuje respondent za najdôležitejšiu):

*a – zamestnaný na plný úväzok*

*b – zamestnaný na čiastočný úväzok*

*c – na materskej / rodičovskej dovolenke*

*d – na dovolenke z iných dôvodov*

*e – nezamestnaný*

*f – žiak, študent*

*g – dôchodca, dôchodkyňa*

*h – trvalo invalidný*

*i – vykonávajúci domáce práce*

*j – iná neaktívna osoba*

**Vzdelanie**: do tohto stĺpca treba uviesť najvyššie ukončenú úroveň vzdelania jednotlivých členov domácnosti – odpovedajúci kód (aj v prípade, že sa ešte nejaký člen Vašej domácnosti vzdeláva, uviesť len úroveň už ukončeného vzdelania). Vyberte pre každého člena domácnosti jednu z uvedených možností:

*a – základná škola (všetky ročníky); 1-4. ročník osemročného gymnázia; osobitné a špeciálne školy*

*b – SOŠ, SOU a odborné učilištia (v dĺžke trvania menej ako 4 roky), vzdelávanie v praktických zručnostiach (1- rok)*

*c – gymnázium, SOŠ, SOU, odborné učilištia (všetky v dĺžke trvania minimálne 4 roky), 8 ročné gymnázium pokiaľ je ukončený 8. ročník, konzervatórium (4. ročník), nadstavbové štúdium pre učilištia (2 roky), pomaturitné vzdelávanie (menej ako 2 roky)*

*d – nadstavbové štúdium, pomaturitné vzdelávanie viac než 3 roky, kvalifikačné štúdium, konzervatóriá (pokiaľ je ukončený vyšší ako 4. ročník) vyššie odborné školy*

*e – bakalárske, magisterské, inžinierske, doktorské a doktorandské štúdium*

**Príjmová kategória:** pre každého člena Vašej domácnosti vyberte jednu z možností – odpovedajúci kód:

*a – bez príjmu*

*b – menej ako 200 euro*

*c – od 201 euro do 400 euro*

*d – od 401 euro do 600 euro*

*e – od 601 euro do 800 euro*

*f – od 801 euro do 1 000 euro*

*g – od 1001 euro do 1500**euro*

*h – viac ako 1501 euro*

*i – odmietam odpovedať*

**Vysvetlivky k vyplneniu modulu II.**

V tomto module uvádzajte len čistý čas venovaný na konkrétnu činnosť - činnosti nesmú mať kumulovaný charakter (napr. 4 h varím, z toho 2 hod upratujem a 1 hod periem t.j. celkový čas na činnosti neplateného charakteru nie je 7 hod., ale len reálne strávený čas, teda: 2 hod. varením + 1 hod upratujem + 1 hod reálne priem, potom celkový čas na činnosti neplateného charakteru je 4 hod.). Sezónnu činnosť zapíšte v tvare: *priemerný počet hodín do týždňa / počet mesiacov v roku, kedy sa činnosť vykonáva (ak je to len niekoľko týždňov, uveďte prosím prepočet na mesiac, napr. 2 týždne = 0,5 mesiaca)*

Do nasledujúcich hlavných kategórií uvedených v tabuľke sa zahŕňajú tieto činnosti:

**Príprava jedál:** obedy / občerstvenie, pečenie, umývanie riadu, prestieranie a ďalšia príprava jedál.

**Domáce práce – upratovanie:** upratovanie, čistenie pozemku, vysýpanie smetí, kúrenie a nosenie vody, rôzne úpravy a ďalšia údržba domácnosti a pod.

**Výroba a údržba textílií:** pranie, žehlenie, starostlivosť o odev a topánky, výroba textilu, ručné práce a ďalšia výroba / starostlivosť o textílie a pod.

**Záhradkárstvo - pestovanie okrasných rastlín:** pestovanie rastlín bez účelu spotreby alebo predaja.

**Starostlivosť o domácich miláčikov:** chov zvierat bez hospodárskeho charakteru.

**Oprava** **zariadenia, nábytku, oprava a údržba automobilu**: výroba náradia do domácnosti a ďalšia výstavba a opravy **–** menej ako 1000 EUR.

**Nakupovanie a služby:** nákupy tovarov a kapitálu, komerčné služby, administratívne služby, automobilové služby, zdravotnícke služby, ďalšie osobné služby, veterinárne služby a ďalšie nákupy a služby.

**Záhradkárstvo - pestovanie úžitkových rastlín**: pestovanie rastlín za účelom spotreby alebo predaja.

**Starostlivosť o zvieratá:** chov hospodárskych zvierat.

**Výstavba a rekonštrukcie:** výstavba alebo oprava domu, bytu a pod. – viac ako 1 000 EUR.

**Starostlivosť o deti:** fyzická starostlivosť, dozor (dohľad), čítanie alebo hranie, rozprávanie sa s deťmi, učenie dieťaťa, sprievod (sprevádzanie) dieťaťa, navštevovanie školy, jaslí a ďalšie činnosti starostlivosti o dieťa.

**Starostlivosť o dospelých:** fyzická starostlivosť o závislého (myslí sa invalidného) dospelého člena domácnosti, iná pomoc závislému dospelému členovi domácnosti, pomoc nezávislému dospelému členovi domácnosti.

**Dobrovoľnícka práca:** uvedomelá činnosť, ktorá sa vykonáva z vlastnej vôle v prospech druhých a na podporu rôznych verejno-prospešných cieľov.

**Vysvetlivky k vyplneniu modulu III.**

**Počet platených zamestnaní:** napíšte počet všetkých platených zamestnaní, ktoré majú jednotliví členovia Vašej domácnosti.

**Druh práce v hlavnej činnosti:** uveďte, aký druh práce vykonávate vo Vašej platenej práci. Prosím uveďte čo najpresnejšie (napr. „predavačka“ namiesto zamestnanec; „stolár“, namiesto robotník; „VŠ učiteľ“, namiesto pedagogický pracovník a pod). V prípade, že máte viac ako jedno platené zamestnanie, uveďte druh práce, ktorú vykonávate v tom zamestnaní, ktoré Vy považujete za svoje hlavné.

**Hodiny do týždňa v hlavnej práci:** napíšte, koľko hodín priemerne do týždňa trávite Vy a členovia Vašej domácnosti v hlavnom zamestnaní (nezapočítavajte čas, kedy ste mimo zamestnania, ale máte pracovnú pohotovosť).

**Hodiny do týždňa vo vedľajšej práci:** napíšte, koľko času priemerne do týždňa trávite Vy a členovia Vašej domácnosti vo všetkých ostatných platených zamestnaniach.

**Čas strávený dochádzaním do zamestnania:** uveďte, koľko minút priemerne denne trávite Vy a členovia Vašej domácnosti dochádzaním do zamestnania.

**Vysvetlivky k vyplneniu modulu IV.**

Pomocou znaku „x“ označte odpovedajúce políčka pre člena 1, 2, atď. v domácnosti a člena, ktorý mu pomáha pri práci.

**Vysvetlivky k vyplneniu modulu V.**

Pomocou odpovedajúceho kódu uveďte Váš vzťah k vykonávaným činnostiam:

*a - tieto práce robím preto, lebo musím.*

*b - tieto činnosti robím preto, lebo musím, robím ich však rád.*

*c - tieto práce robím dobrovoľne a rád.*

**Vysvetlivky k vyplneniu modulu VI.**

Tento modul vyplnia najviac dvaja dospelí členovia domácnosti. Do prvého stĺpca je potrebné uviesť poradové číslo člena domácnosti, pod ktorým vypĺňal údaje v predchádzajúcich tabuľkách. Do príslušného políčka v tabuľke uveďte svoj názor zaškrtnutím políčka a stručne uveďte dôvod odpovede.

**Vysvetlivky k vyplneniu modulu VII.**

Tento modul vyplnia najviac dvaja dospelí členovia domácnosti. Do prvého stĺpca je potrebné uviesť poradové číslo člena domácnosti, pod ktorým vypĺňal údaje v predchádzajúcich tabuľkách. Potom pomocou znaku „x“ označte odpovedajúce maximálne 3 políčka v každom stĺpci pre odpovedajúceho člena domácnosti.